cyanic-selkie/wikianc huggingface dataset:
ปวีณา หงสกุล
ชีวิตส่วนตัวและเส้นทางทางการเมือง
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ภายหลังจึงได้เข้าร่วมกิจกรรมทางการเมืองกับพรรคชาติไทย
ในกลางปี พ.ศ. 2552 ได้ออกมาเปิดเผยกับสังคมว่าป่วยเป็นมะเร็งทรวงอกมานานกว่า 5 ปี โดยที่ไม่มีใครทราบนอกจากคนในครอบครัว โดยได้ต่อสู้กับโรคนี้มาโดยตลอด จนเกือบหายเป็นปกติในปัจจุบัน
ในเดือนมิถุนายน พ.ศ. 2556 ได้รับโปรดเกล้าฯ แต่งตั้งเป็นรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลนางสาวยิ่งลักษณ์ ชินวัตร
การทำงานสาธารณประโยชน์
นางปวีณามีภาพลักษณ์ที่ทุกคนรู้จักดี คือ เป็นผู้ที่ทำงานด้านสังคมสงเคราะห์เกี่ยวกับปัญหาผู้หญิงและเยาวชน โดยมีมูลนิธิปวีณาหงสกุลเพื่อเด็กและสตรี (องค์การสาธารณประโยชน์) เป็นองค์กรให้ความช่วยเหลือ ซึ่งมักจะมีผลงานปรากฏตามสื่อมวลชนเป็นระยะ ๆ ซึ่งบทบาทในด้านนี้ของนางปวีณาโดดเด่นมาก จนได้รับการขนานนามว่า "แม่พระ"
มูลนิธิปวีณาหงสกุลเพื่อเด็กและสตรี (องค์การสาธารณประโยชน์) ได้ก่อตั้งขึ้นเมื่อ 27 เมษายน พ.ศ. 2542 มีนางปวีณา ดำรงตำแหน่งประธานมูลนิธิปวีณาหงสกุลเพื่อเด็กและสตรี (องค์การสาธารณประโยชน์) โดยมูลนิธิฯ มีวัตถุประสงค์ที่จะให้ความช่วยเหลือกับเด็กและสตรีที่ถูกละเมิดสิทธิ ถูกทารุณกรรม ถูกเอารักเอาเปรียบ ในรูปแบบต่าง ๆ เพื่อให้รับความเป็นธรรมและสามารถดำรงชีวิตอยู่ในสังคมได้เป็นปกติสุขอย่างถาวรสืบไป เป็นการช่วยเหลือรัฐบาลในฐานะพลเมืองดีอีกทางหนึ่ง นอกจากนี้มูลนิธิฯ ยังได้เปิดสายด่วน "1134" และ "ตู้ ปณ.222 ธัญบุรี" เพื่อรับเรื่องร้องทุกข์อีกด้วย
นางปวีณา ได้กล่าวถึงจุดมุ่งหมายในการก่อตั้งมูลนิธิปวีณาหงสกุลเพื่อเด็กและสตรี (องค์การสาธารณประโยชน์) ว่า "จุดมุ่งหมายของมุลนิธิปวีณาหงสกุลเพื่อเด็กและสตรี ที่ตั้งขึ้นมานั้น เราจะทำในกรณีที่ได้รับการร้องขอ ร้องเรียนให้เข้าไปช่วย โดยถ้าเป็นในกรณีที่เจ้าหน้าที่ของรัฐเข้าไปช่วยเหลือแล้วนั้นเราจะไม่เข้าไปยุ่งเกี่ยวด้วยเราจะทำอย่างเดียวคือต้องเข้ามาร้องขอให้เราเข้าไปช่วย ไม่ว่าจะเป็นกรณีเด็กถูกข่มขืน โดยทารุณกรรม ถูกละเมิดสิทธิ ใช้แรงงานเด็กผิดกฎหมาย กรณีต่าง ๆ เหล่านี้ เมื่อเราได้รับการร้องทุกข์แล้วขั้นตอนต่อไปก็คือการเชิญเจ้าทุกข์เข้ามาที่มูลนิธิเพื่อให้ข้อมูล ถ้าเห็นว่ามีน้ำหนัก จากนั้นก็จะมีชุดเฉพาะกิจของเราเข้าไปสืบก่อนล่วงหน้าว่าเป็นจริงที่ตามได้รับหารร้องเรียนมาหรือไม่ ถ้าข้อร้องเรียนมีมูลเราก็จะประสานงานกับเจ้าหน้าที่ตำรวจ ซึ่งเจ้าทุกข์ได้ไปแจ้งความไว้แล้วเพื่อดำเนินการต่อไปเป็นการช่วยเหลือทางราชการอีกทางหนึ่ง และเมื่อเราได้ช่วยเหลือเด็กแล้ว ก็จะต้องดูต่อไปว่า เด็กสามารถที่จะอยู่กับครอบครัวได้หรือไม่ ถ้ากรณีเด็กต้องการฟื้นฟูสภาพจิต หรือฝึกอาชีพ เราก็จะประสานงานกับกระทรวงแรงงานและสวัสดิการสังคมต่อไป แต่สำหรับกระบวนการยุติธรรมต่าง ๆ มูลนิธิฯ จะดูแลต่อไปจนสิ้นคดีนั้น"
ประเทศออสเตรียในโอลิมปิกซ้อน 1906
ประเทศออสเตรีย เข้าร่วมแข่งขันกีฬาโอลิมปิกซ้อน 1906 (พ.ศ. 2449) ที่กรุงเอเธนส์ ประเทศออสเตรีย ระหว่างวันที่ 22 เมษายน - 2 พฤษภาคม พ.ศ. 2449 คณะกรรมการโอลิมปิกแห่งชาติออสเตรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 31 คน ใน 9 ชนิดกีฬา ผลการแข่งขันครั้งนี้ประเทศออสเตรียได้รับเหรียญรางวัลแบ่งเป็น 3 เหรียญทอง 3 เหรียญเงิน และ 3 เหรียญทองแดง รวมทั้งหมด 9 เหรียญ
กรีฑา
ผลการแข่งขันดังนี้ :
โอซามา บิน ลาเดน (ช้าง)
โอซามา บิน ลาเดน เป็นช้างเอเชียตกมัน ตั้งชื่อตามผู้ก่อการร้าย โอซามา บิน ลาเดน มันตกมันและทำลายสิ่งก่อสร้าง รวมถึงเป็นผลให้มีผู้เสียชีวิต 27 รายในอำเภอโสนิตปุระในรัฐอัสสัมทางตะวันออกเฉียงเหนือของประเทศอินเดีย หลังตกมันเป็นเวลาจากปี 2004 ถึง 2006 มันถูกยิงเสียชีวิตโดยนักล่าชาวอิตาลี-เซเนกัล Gaetàn Bossun อย่างไรก็ตามบางส่วนไม่มั่นใจว่าเขาฆ่าช้างถูกตัว
โอลดัม
โอลดัม (Oldham ) เป็นเมืองในเกรตเตอร์แมนเชสเตอร์ ประเทศอังกฤษ เมืองมีชื่อเสียงในศตวรรษที่ 19 ในฐานะศูนย์กลางการผลิตสิ่งทอระหว่างประเทศ เป็นเมืองรุ่งเรืองในยุคปฏิวัติอุตสาหกรรม เป็นเมืองแรก ๆ ของเมืองอุตสาหกรรม และกลายเป็น "หนึ่งในศูนย์กลางอุตสาหกรรมผ้าฝ้ายและสิ่งทอที่สำคัญที่สุดแห่งหนึ่งในอังกฤษ" ณ จุดสูงสุด ถือเป็นเมืองผลิตฝ้ายมากที่สุดในโลก ผลิตฝ้ายมากกว่าฝรั่งเศสและเยอรมนีรวมกัน อุตสาหกรรมสิ่งทอในโอลดัมเริ่มตกต่ำในช่วงกลางศตวรรษที่ 20 และโรงงานสุดท้ายปิดลงในปี ค.ศ. 1998
วีซิง. วีแดนซ์. วีสตีลติงส์.
'''วีซิง. วีแดนซ์. วีสตีลติงส์.''' (We Sing. We Dance. We Steal Things.) เป็นผลงานสตูดิโออัลบั้มชุดที่ 3 ของเจสัน มราซ ออกจำหน่ายเมื่อวันที่ 13 พฤษภาคม ค.ศ. 2008 อัลบั้มขึ้นชาร์ตสูงสุดอันดับ 3 บนบิลบอร์ด 200 ถือเป็นอัลบั้มที่ติดชาร์ตสูงที่สุดของมราซ ชื่ออัลบั้มอ้างมาจากผลงานศิลปินของเดวิด ชริกลีย์ที่สะดุดตามราซขณะที่เขาท่องเที่ยวอยู่ในสกอตแลนด์
กระดานโต้คลื่น
กระดานโต้คลื่น (Surfboard) เป็นอุปกรณ์หลักในการเล่นโต้คลื่น ซึ่งทำมาจากวัสดุหลายชนิดเช่น ไม้, โฟมหุ้มด้วยไฟเบอร์กลาส, อีพอคซีและวัสดุอื่นๆ
ประเภทของกระดานโต้คลื่น
สำหรับบอร์ดสั้นนั้น สามารถแบ่งชนิดได้อีกมากมายตามลักษณะของตัวกระดานโต้คลื่นเองหรือตามวิธีการเล่น เช่น บอร์ดแบบหางปลา (fish tail), บอร์ดแบบกัน (gun board) เป็นต้น
วอลเลย์บอลในกีฬามหาวิทยาลัยโลกฤดูร้อน 1993
วอลเลย์บอลในกีฬามหาวิทยาลัยโลกฤดูร้อน 1993 จัดขึ้นที่เมืองบัฟฟาโล, รัฐนิวยอร์ก, ประเทศสหรัฐอเมริกา
สวนสัตว์กลางเกาหลี
สวนสัตว์กลางเกาหลี (조선중앙동물원; Korea Central Zoo) หรือ สวนสัตว์กลางเปียงยาง เป็นสวนสัตว์แห่งชาติของประเทศเกาหลีเหนือใกล้กับเขตมิดแทซองในย่านใจกลางเปียงยาง สวนสัตว์แห่งนี้มีสัตว์มากกว่า 5,000 ตัว ซึ่งเป็นสัตว์ 650 สปีชีส์ และครอบคลุมพื้นที่ประมาณหนึ่งตารางกิโลเมตร ที่แห่งนี้ได้ก่อตั้งขึ้นในเดือนเมษายน ค.ศ. 1959 ตามคำสั่งของ คิม อิลซอง
สิ่งที่น่าสนใจ
บรรดาช้างที่สวนสัตว์แห่งนี้ต่างได้รับการกล่าวว่าเป็นสิ่งน่าสนใจหลัก โดยช้างทั้งหมดต่างได้รับการสืบเชื้อสายมาจาก "ช้างฮีโร่" ที่ คิม อิลซอง ได้รับมอบมาจาก โฮจิมินห์ ใน ค.ศ. 1959 และ สุนัขจินโดสองตัวที่ คิม แดจุง มอบให้ คิม จองอิล ในการประชุมสุดยอดของพวกเขาเมื่อ ค.ศ. 2000 ได้รับการนำมาไว้ที่สวนสัตว์แห่งนี้ โดยได้ออกลูกห้าตัวในเดือนกันยายน ค.ศ. 2001
ชีก (วงดนตรี)
ชีก (Chic; หรือมักเขียนเป็นตัวพิมพ์ใหญ่หมดว่า CHIC)  เป็นวงอเมริกันแนวดิสโก้และอาร์แอนด์บี ก่อตั้งวงในปี ค.ศ. 1976 โดยมือกีตาร์ ไนล์ ร็อดเจอส์และมือเบส เบอร์นาร์ด เอดเวิร์ดส เป็นที่รู้จักในเพลงดังอย่างเช่น "Dance, Dance, Dance (Yowsah, Yowsah, Yowsah)" (1977), "Everybody Dance" (1977), "Le Freak" (1978), "I Want Your Love" (1978), "Good Times" (1979),และ "My Forbidden Lover" (1979) ชีกได้รับการเสนอชื่อให้อยู่ในร็อกแอนด์โรลฮอลออฟเฟมในปี 2009
คอร์ราโด ดัล ฟับโบร
คอร์ราโด ดัล ฟับโบร (บางครั้งปรากฎในชื่อ คอร์ราโด ดัล ฟับโบร หรือ โคราโด ดัล ฟาโบร, 4 สิงหาคม ค.ศ. 1945 – 29 มีนาคม ค.ศ. 2018)  เป็นนักบอบสเลดชาวอิตาลี เคยเข้าร่วมการแข่งขันในช่วงปลายคริสตทศวรรษที่ 1960 จนถึงต้นคริสตทศวรรษที่ 1970 ฟับโปรเคยได้รับเหรียญเงินจากการแข่งขันโอลิมปิกฤดูหนาว 1972 ที่ซัปโปะโระ ประเทศญี่ปุ่น
การปกครองดีทรอยต์
เทศบาลเมืองดีทรอยต์นั้นได้ชื่อว่าแข็งแกร่งมาก นายกเทศมนตรีให้ความเห็นชอบแก่การแต่งตั้งข้าราชการเมือง สภาเมืองให้ความเห็นชอบแก่งบประมาณ (แต่ไม่ผูกพันฝ่ายบริหาร) กับทั้งให้ความเห็นชอบแก่เทศบัญญัติและสัญญาทางปกครอง ส่วนปลัดเมืองนั้นกำกับดูแลการเลือกตั้งและปฏิบัติงานธุรการ
ทางรถไฟสายดาร์จีลิงหิมาลัย
ทางรถไฟสายดาร์จีลิงหิมาลัย (Darjeeling Himalayan Railway) เนื่องจากรถหัวจักรและขบวนรถมีขนาดย่อมจึงเป็นที่รู้จักในนาม รถไฟของเล่น (Toy Train) เป็นรถไฟรางแคบขนาด 2 ฟุต (610 มิลลิเมตร) เดินรถจากสถานีชุมทางนิวชัลปาอิคุฬี (New Jalpaiguri) ในเมืองศิลิคุฬี (Siliguri) กับเมืองดาร์จีลิง (Darjeeling) ในรัฐเบงกอลตะวันตก ประเทศอินเดีย ก่อสร้างช่วงปี พ.ศ. 2422–2424 ระยะทาง 78 กิโลเมตร บนระดับความสูงชั้นต่าง ๆ ตั้งแต่สถานีชุมทางนิวชัลปาอิคุฬีที่มีความสูง 100 เมตรจากระดับน้ำทะเล ไปจนถึงสถานีดาร์จีลิงที่มีความสูง 2,200 เมตรจากระดับน้ำทะเล ขบวนรถจึงมีขนาดเล็กเพื่อความเหมาะสมแก่การเดินทางที่คดเคี้ยวบนเทือกเขาหิมาลัย
ทางรถไฟสายดาร์จีลิงหิมาลัยเดินรถโดยใช้รถจักรไอน้ำดีเอ็ชอาร์ บีคลาส (DHR B Class) ซึ่งถูกใช้งานมาตั้งแต่ยุคอาณานิคมและมีให้บริการทุกวัน นอกจากหัวรถจักรไอน้ำแล้วยังมีหัวรถจักรดีเซลให้บริการด้วย
ทางรถไฟสายดาร์จีลิงหิมาลัยได้รับเกียรติจากยูเนสโกให้เป็นมรดกโลกในนามทางรถไฟภูเขาของประเทศอินเดีย (Mountain Railways of India) เมื่อ พ.ศ. 2542 ร่วมกับทางรถไฟสายภูเขานีลคิรี (Nilgiri Mountain Railway) และทางรถไฟสายกาลกา-ศิมลา (Kalka–Shimla Railway) ส่วนทางรถไฟสายเขามาเถราน (Matheran Hill Railway) อยู่ในบัญชีเบื้องต้นของมรดกโลก
เอ็กซ์เพรสเรลลิงก์ (กัวลาลัมเปอร์)
บริษัท เอ็กซ์เพรสเรลลิงก์ จำกัด เป็นบริษัทที่ดำเนินการเกี่ยวกับรถไฟฟ้าเชื่อมท่าอากาศยานกัวลาลัมเปอร์ มีระยะทาง 57 กิโลเมตร แบ่งชนิดรถที่ให้บริการเป็นสองประเภท คือ
ประวัติ
บริษัท เอ็กซ์เพรสเรลลิงก์ จำกัด เป็นบริษัทร่วมทุนระหว่างบริษัท วายทีแอล จำกัด, บริษัท เลิมบากาตาบุงฮาจิ และบริษัท ตริซิลโก อีควิตี้ จำกัด โดยแต่ละบริษัทเป็นเจ้าของอยู่ 50%, 40% และ 10% ตามลำดับ ในวันที่ 25 สิงหาคม ค.ศ. 1997 รัฐบาลมาเลเซีย ได้ประกาศให้บริษัทนี้สัมปทานอยู่ 30 ปี ในด้านการสร้างและดูแลทางรถไฟ
การก่อสร้างเริ่มในเดือนพฤษภาคม ค.ศ. 1997 และสร้างเสร็จในอีก 5 ปีถัดมา ภารกิจได้ถูกส่งมอบไปยังสมาคมเอสวายแซด ซึ่งเป็นสมาคมลูกครึ่งมาเลเซีย-เยอรมัน
การบำรุงเส้นทางถูกจัดตั้งขึ้นในปี ค.ศ. 1999 โดยมีเอ็กซ์เพรสเรลลิงก์เป็นเจ้าของ แต่เดิมเกิดจากร่วมทุนกันของบริษัท เอ็กซ์เพรสเรลลิงก์ จำกัด กับบริษัท ซีเมนส์ จนถึงเดือนมิถุนายน ค.ศ. 2005 หลังจากนั้นอยู่ภายใต้การดำเนินการของเอ็กซ์เพรสเรลลิงก์ แต่เพียงผู้เดียว
จากวิกฤตการณ์การเงิน พ.ศ. 2540 ส่งผลให้บริษัทต้องไปยืมเงินกู้จากองค์การธนาคารมาเลเซียมาประมาณ 940 ล้านริงกิต
หน่วยงานย่อย
เอ็กซ์เพรสเรลลิงก์ มีบริษัทย่อยคือ บริษัทการบำรุงทางของอีอาร์แอล หรือเรียกกันสั้น ๆ ว่า อี–เอ็มเอเอส
ระบบรถไฟฟ้า
ทั้ง เคแอลไอเอ แทรนซิต และเคแอลไอเอ เอ็กซ์เพรส ต่างก็ใช้รถไฟฟ้าซีเมนส์ เดซิโร อีที 425 เอ็ม เหมือนกัน โดยจัดขบวนรถเป็นแบบ 4 คันต่อขบวน รวมทั้งหมด 12 ขบวน แบ่งเป็นรถไฟฟ้าเอ็กซ์เพรส 8 ขบวน และรถไฟฟ้าแทรนซิต 4 ขบวน มีความเร็วสูงสุดที่ 160 กิโลเมตรต่อชั่วโมง ซึ่งถือว่าเป็นรถไฟที่เร็วที่สุดในมาเลเซีย
ในวันที่ 27 พฤศจิกายน ค.ศ. 2014 ได้มีการสั่งซื้อรถไฟฟ้า 6 ขบวนใหม่ จากบริษัทฉางชุน เพื่อรองรับปริมาณผู้โดยสารที่มากขึ้น โดยแบ่งเป็นรถไฟฟ้าเอ็กซ์เพรส 2 ขบวน และรถไฟฟ้าแทรนซิต 4 ขบวน คาดว่าจะเริ่มใช้งานได้ในเดือนพฤศจิกายน ค.ศ. 2016
ศรีธัญญา ศิษย์เสน่ห์
ศรีธัญญา ศิษย์เสน่ห์ สถิติการชก 11 ครั้ง ชนะ 5 (น็อค 1) แพ้ 6
ครั่ง
ครั่ง (En:Lac) คือแมลงจำพวกเพลี้ยหลายชนิดที่อยู่ในวงศ์ Kerridae อาทิ Laccifer lacca ถือว่าเป็นแมลงที่เป็นศัตรูต่อพืชตามธรรมชาติ ที่จะใช้งวงปากเจาะเพื่อดูดน้ำเลี้ยงของต้นไม้ ประเภทไม้เนื้อแข็ง แต่ว่ากลับเป็นแมลงที่มีประโยชน์ต่อมนุษย์เป็นอย่างมากนับจากอดีตจนถึงปัจจุบัน
ครั่งจะขับสารชนิดหนึ่งซึ่งมีลักษณะเป็นเหมือนยางหรือชันออกมาไว้ป้องกันตัวเองจากศัตรู ซึ่งสารที่ขับถ่ายออกมานี้เรียกว่า "ครั่งดิบ" ตามชื่อเรียก สารนี้มีสีแดงม่วง ลักษณะคล้ายขี้ผึ้งสีเหลืองแก่ หรือยางสีส้ม ซึ่งมนุษย์ได้นำมาใช้ประโยชน์กันมานานกว่า 4,000 ปี แล้วในหลายอารยธรรม โดยใช้เป็นสมุนไพร เป็นยารักษาโรคโลหิตจาง, โรคลมขัดข้อ เป็นต้น นอกจากนี้ยังนำไปใช้ในอุตสาหกรรมการทำเชลแล็ก, แลกเกอร์, เครื่องใช้, เครื่องประดับต่าง ๆ, ย้อมสีผ้า สีโลหะ หรือผลิตภัณฑ์ต่าง ๆ ตลอดจนใช้ประทับในการไปรษณีย์ขนส่งหรือตราประทับเอกสารทางราชการใด ๆ ปัจจุบันครั่งเป็นสินค้าออกที่สำคัญของหลาย ๆ ประเทศ อาทิ อินเดีย, ไทย ซึ่งมีการเลี้ยงในเชิงเกษตร มีราคาขายที่แพงมาก
กากาอูซียา
กากาอูซียา หรือ หน่วยดินแดนปกครองตนเองกากาอูซียา  เป็นหนึ่งในสองจังหวัดปกครองตนเองของประเทศมอลโดวา กากาอูซียาตั้งอยู่ทางตอนใต้ของมอลโดวา มีพื้นที่ 1,832 ตารางกิโลเมตร มีประชากร 160,700 คน โดยมีเมืองหลวงและเมืองใหญ่ที่สุดอยู่ที่กอมรัต กากาอูซียามีภาษาราชการ 3 ภาษา ประชากรส่วนใหญ่มีเชื้อสายเติร์ก และไม่เห็นด้วยกับรัฐบาล จึงต้องการผลักดันให้ดินแดนกากาอูซียาเป็นเอกราชจากมอลโดวา
อ้างอิง
สาธารณรัฐมอลโดวา
อัลเบร์โต ออนกาโร
อัลเบร์โต ออนกาโร (22 สิงหาคม ค.ศ. 1925 – 23 มีนาคม ค.ศ. 2018),  รู้จักกันในชื่อ อัลเฟรโด โนการา เป็นนักข่าว นักเขียน และนักเขียนการ์ตูนชาวอิตาลี เกิดที่เมืองเวนิส ราชอาณาจักรอิตาลี เขาอาศัยเป็นเวลานานที่ทวีปอเมริกาใต้และประเทศอังกฤษ ก่อนที่จะกลับไปเมืองเวนิส ในปี ค.ศ. 1979
โคบราสตาร์ชิป
พวกเขามีเพลงฮิต ติดท็อป 10 บนบิลบอร์ดฮอต 100 เพลงแรกคือ "กูดเกิร์ลส์โกแบด" ที่ได้นักแสดงนำในซีรีส์ แสบใสไฮโซ เลห์ตัน มีสเตอร์ มาร่วมร้องในเพลงนี้
ภาษาเคิร์ดกลาง
ภาษาเคิร์ดกลาง (کوردیی ناوەندی) หรือ ภาษาโซรานี (سۆرانی) เป็นภาษาย่อย  หรือภาษาเคิร์ด  ที่มีผู้พูดในประเทศอิรัก ส่วนใหญ่อยู่ในเคอร์ดิสถานอิรัก และในจังหวัดเคอร์ดิสถาน, เคร์มอนชอฮ์ และอาเซอร์ไบจานตะวันตกในอิหร่านตะวันตก ภาษาโซรานีเป็นหนึ่งในสองภาษาราชการของประเทศอิรัก (อีกภาษาหนึ่งคือภาษาอาหรับ) และในเอกสารฝ่ายปกครองเรียกภาษานี้ว่า "ภาษาเคิร์ด"
ประวัติ
ในยุคออตโตมาน มีการตั้งโรงเรียนมัธยมเพื่อไปเรียนที่อิสตันบูลทำให้ภาษาโซรานีเป็นภาษาสำหรับการเขียน ภาษาเคิร์ดเป็นภาษาต้องห้ามในอิรักในสมัยลัทธิบาธรุ่งเรือง เมื่อลัทธิบาธเสื่อมลง การตีพิมพ์ภาษาเคิร์ดแพร่หลายอีกครั้ง ทำให้ภาษาโซรานีเป็นรูปแบบที่ใช้เขียนในอิรัก
อักษร
ภาษาโซรานีเขียนด้วยอักษรอาหรับดัดแปลง ในอิรักซึ่งต่างจากภาษากุรมันชีที่เขียนด้วยอักษรละตินในตุรกี แต่เริ่มมีการนำอักษรละตินมาใช้กับภาษาโซรานีที่เผยแพร่ทางโทรทัศน์
การแพร่กระจาย
จำนวนผู้พูดที่แน่นอนของภาษาโซรานีหาได้ยาก แต่น่าจะมี 7-15 ล้านคนในอิรักและอิหร่าน
การเป็นภาษาราชการ
มีการเสนอให้ภาษาโซรานีเป็นภาษาราชการของรัฐบาลเคอร์ดิสถานในอิรัก แต่ไม่ได้รับการยอมรับจากชาวเคิร์ดที่พูดภาษากุรมันชี
ลักษณะทางไวยากรณ์
การเรียงประโยคเป็นแบบประธาน-กริยา-กรรม ไม่มีคำสรรพนามที่แยกระหว่างเพศชายและเพศหญิง และไม่มีการผันคำกริยาตามเพศ.
วอลเลย์บอลในกีฬามหาวิทยาลัยโลกฤดูร้อน 1995
วอลเลย์บอลในกีฬามหาวิทยาลัยโลกฤดูร้อน 1995 จัดขึ้นที่เมืองฟุกุโอะกะ, ประเทศญี่ปุ่น
สิทธิศักดิ์ ยนต์ตระกูล
นายสิทธิศักดิ์ ยนต์ตระกูล  (18 มีนาคม 2506 -) เป็นสมาชิกวุฒิสภา จังหวัดกาฬสินธุ์
แนวรบด้านตะวันตก (สงครามโลกครั้งที่หนึ่ง)
แนวรบด้านตะวันตก (Western Front) คือเขตสงครามหลักในช่วงสงครามโลกครั้งที่หนึ่ง หลังสงครามอุบัติในเดือนสิงหาคม ค.ศ. 1914 กองทัพเยอรมันเปิดแนวรบด้านตะวันตกด้วยการบุกครองเบลเยียมและลักเซมเบิร์ก จากนั้นยังสามารถยึดครองแคว้นอุตสาหกรรมที่สำคัญของฝรั่งเศส ฝ่ายตั้งรับพลิกสถานการณ์ได้อย่างมากหลังยุทธการที่แม่น้ำมาร์น หลังการแข่งขันสู่ทะเล ทั้งสองฝ่ายต่างยึดที่มั่นตามแนวสนามเพลาะคดเคี้ยวและมีการเสริมความมั่นคงอย่างแน่นหนา ลากตั้งแต่ทะเลเหนือต่อเนื่องไปจนแนวชายแดนฝรั่งเศสด้านที่ติดกับสวิตเซอร์แลนด์ โดยมีการเปลี่ยนแปลงเพียงเล็กน้อยยกเว้นต้นปี 1917 และในปี 1918
เพื่อยุติภาวะอับจนของการสงครามสนามเพลาะในแนวรบด้านตะวันตก ต่างฝ่ายต่างทดลองเทคโนโลยีทางทหารใหม่ ๆ รวมทั้ง แก๊สพิษ อากาศยาน และรถถัง การใช้ยุทธวิธีที่ดีขึ้นและการอ่อนกำลังของกองทัพทั้งสองฝ่ายในแนวรบด้านตะวันตกทำให้สถานการณ์กลับมาเคลื่อนไหวอีกครั้งในปี 1918 การรุกฤดูใบไม้ผลิของเยอรมันในปี 1918 เกิดขึ้นได้จากสนธิสัญญาเบรสท์-ลีตอฟสก์ที่ยุติการสู้รบในแนวรบด้านตะวันออกระหว่างฝ่ายมหาอำนาจกลางกับรัสเซียและโรมาเนีย กองทัพเยอรมันใช้การระดมยิงปืนใหญ่ "เฮอร์ริเคน" สั้น ๆ แต่เข้มข้น และยุทธวิธีแทรกซึม ทำให้สามารถเคลื่อนที่ไปได้เกือบ 100 กิโลเมตรทางทิศตะวันตก นับเป็นการบุกได้มากที่สุดนับแต่ปี 1914 แต่ผลไม่เด็ดขาด
การบุกของฝ่ายสัมพันธมิตรที่หยุดไม่ได้ในการรุกร้อยวันปี 1918 ทำให้กองทัพเยอรมันล่มสลายอย่างฉับพลันและโน้มน้าวให้ผู้บังคับบัญชาฝ่ายเยอรมันเชื่อว่าหลีกเลี่ยงความปราชัยไม่พ้น รัฐบาลเยอรมันยอมจำนนในการสงบศึกวันที่ 11 พฤศจิกายน 1918 โดยมีการชำระสะสางเงื่อนไขสันติภาพในสนธิสัญญาแวร์ซายในปี 1919
เด็กซ์เตอร์ เดวีส์
เด็กซ์เตอร์ เมลวินน์ เดวีส์ (10 เมษายน ค.ศ. 1951 – 17 มีนาคม ค.ศ. 2018) เป็นนักการเมืองออสเตรเลีย เดวีส์เกิดที่เมืองเคเลอร์เบอร์ริน ออสเตรเลียตะวันตก และเคยเป็นชาวนาและเป็นที่ปรึกษา ก่อนที่จะลงเล่นการเมือง เดวีส์เล่นฟุตบอลออสเตรเลีย  ในปี ค.ศ. 1998 เดวีส์ได้รับการเลือกตั้งในสภานิติบัญญัติแห่งชาติออสเตรเลียตะวันตก ในฐานะเป็นสมาชิกพรรคชาติ และแพ้การเลือกตั้งในปี ค.ศ. 2001. พี่สาวของเดวีส์ มิอา เดวีส์ เป็นสมาชิกรัฐสภา และเป็นผู้หญิงคนแรกที่ได้เป็นผู้นำพรรคชาติ
ผู้ว่าการรัฐมิชิแกน
ผู้ว่าการรัฐมิชิแกน (Governor of the State of Michigan) เป็นหัวหน้าฝ่ายบริหารรัฐมิชิแกน สหรัฐอเมริกา มาจากการเลือกตั้งของราษฎรในรัฐ ผู้ว่าการคนปัจจุบัน คือ ริก สไนเดอร์ (Rick Snyder) ซึ่งเป็นสมาชิกพรรคสาธารณรัฐนิยม และเข้าเป็นผู้ว่าการคนที่ 48 ของรัฐตั้งแต่วันที่ 1 มกราคม พ.ศ. 2554
นิกซ์
นิกซ์ หรือ นุกซ์ (Nyx; Νύξ, นุกซ์; Nox แปลว่า กลางคืน) เป็นหนึ่งในเทพดั้งเดิม (protogenoi)ในเทพปกรณัมกรีก นิกซ์เป็นเทพีแห่งราตรีซึ่งเกิดจากเคออสและเป็นคู่ของเอเรบัส (ความมืด) นิกซ์เป็นมารดาของเทพตัวแทนปรากฎการณ์ธรรมชาติ อีกหลายองค์ ซึ่งรวมถึงทานาทอส (ความตาย) และฮิปนอส (นิทรา) มีรูปลักษณ์เป็นหญิงสาวผู้งดงามและทรงอำนาจ
บทบาทในตำนาน
ในมหากาพย์อีเลียดเล่ม 14 ของโฮเมอร์ ฮิปนอสได้กล่าวถึงครั้งที่ตนเคยช่วยฮีราซึ่งขอให้ฮิปนอสทำให้ซูสหลับใหล เพื่อให้นางมีโอกาสกลั่นแกล้งเฮราคลีสได้ เมื่อซูสรู้สึกตัวก็โกรธมากและจะจับฮิปนอสโยนลงไปในทะเล แต่ตอนนั้นฮิปนอสได้หนีไปหานิกซ์ผู้เป็นมารดาเสียแล้ว ฮิปนอสกล่าวไปอีกว่าซูสนั้นเกรงว่าจะทำให้นิกซ์โกรธจึงได้สะกดอารมณ์ของตนและปล่อยฮิปนอสไว้ ซึ่งต่อมาฮิปนอสก็ได้หนีกลับไปหานิกซ์ทุกครั้งที่ตนทำให้ซูสพิโรธ
ลัทธิแห่งนิกซ์
ในกรีซนั้น นิกซ์ไม่ค่อยได้รับการบูชาเป็นเทพีหลักของลัทธิต่างๆนัก พาวซานิอัสได้ระบุว่านางมีวิหารอยู่ในเมืองเมการา.
แต่นิกซ์ก็มักจะปรากฏในเรื่องราวเบื้องหลังของลัทธิต่างๆบ่อยครั้ง ในเทวสถานอาร์ทีมิสที่เอเฟซัสก็เคยมีรูปปั้นของนิกซ์อยู่ด้วย ลัทธิของชาวสปาร์ตาซึ่งบูชาฮิปนอสกับทานาทอส ก็ได้ใช้ชื่อของนิกซ์ผสมกับเทพอื่นๆ เช่น ไดโอไนซัส นิกเทลิออส "ค่ำคืน" และอโฟรไดที ฟิโลฟานนิกซ์ "ผู้รักราตรี"
ด้านดาราศาสตร์
ก่อนหน้านั้น พ.ศ. 2540 สหพันธ์ดาราศาสตร์สากลได้เคยตั้งชื่อภูเขาบนดาวอังคารว่านิกซ์มาแล้วเช่นกัน
ลูกๆของนิกซ์
''เอช. เจ. โรส ระบุว่านิกซ์ยังเป็นมารดาของเทพธิดาแห่งชะตากรรม มอยรี ในเรื่อง เฮราเคลส'' ของยูริฟิเดสยังกล่าวว่านางได้ให้กำเนิดลีสซา (ความวิปลาส) จากเลือดของอูรานอสอีกด้วย
วอลเลย์บอลในกีฬามหาวิทยาลัยโลกฤดูร้อน 1997
วอลเลย์บอลในกีฬามหาวิทยาลัยโลกฤดูร้อน 1997 จัดขึ้นที่เมืองซิซิลี, ประเทศอิตาลี
ประเทศเบลเยียมในโอลิมปิกซ้อน 1906
ประเทศเบลเยียม เข้าร่วมแข่งขันกีฬาโอลิมปิกซ้อน 1906 (พ.ศ. 2449) ที่กรุงเอเธนส์ ประเทศเบลเยียม ระหว่างวันที่ 22 เมษายน - 2 พฤษภาคม พ.ศ. 2449 คณะกรรมการโอลิมปิกแห่งชาติเบลเยียมเป็นผู้ทำหน้าที่ในการส่งนักกีฬาเข้าร่วมแข่งขันจำนวน 16 คน ใน 7 ชนิดกีฬา ผลการแข่งขันครั้งนี้ประเทศเบลเยียมได้รับเหรียญรางวัลแบ่งเป็น 2 เหรียญทอง 1 เหรียญเงิน และ 3 เหรียญทองแดง รวมทั้งหมด 6 เหรียญ
อีคิดนา (เทพปกรณัม)
อีคิดนา (Echidna; Ἔχιδνα) ในตำนานเทพปกรณัมกรีกเป็นสตรีที่งดงาม แต่ท่อนล่างเป็นงูขนาดยักษ์ เป็นภรรยาของไทฟอน และมีลูกด้วยกันหลายตัวเช่นกัน เช่น เซอร์เบอรัส สฟิงซ์ ไคเมร่า และไฮดรา นับเป็นมารดาของเหล่าอสูรกายที่มีชื่อเสียงอีกตนหนึ่งและได้มีลูกกับซุสคือไออาคอสซึ่งต่อมาเป็นกษัตริย์และผู้พิพากษาในนรกของฮาเดส อีคิดน่าถูกยักษ์ร้อยตา อาร์กัส ซึ่งเป็นผู้รับใช้ของเฮร่าสังหาร
ประเทศเบลเยียมในโอลิมปิกซ้อน 1906
นักกีฬาที่ได้รับเหรียญรางวัล
Note that the rowing silver medal is classed as a mixed team medal due to Greek coxswain
อีคิดนา (เทพปกรณัม)
อีคิดนายังถูกนำไปตั้งเป็นชื่อตัวกินมดประเภทหนึ่งด้วย
ประเทศเบลเยียมในโอลิมปิกซ้อน 1906
กรีฑา
ผลการแข่งขันดังนี้ :
ขนมปังและละครสัตว์
"ขนมปังและละครสัตว์" (Bread and circuses, หรือ ขนมปังและการละเล่น (bread and games); จากpanem et circenses) เป็นนามนัยที่สื่อถึงการจำยอมสละแบบผิวเผิน ซึ่งมักยกให้กับยูเวนัล กวีโรมันในช่วงปลายคริสต์ศตวรรษแรกถึงต้นคริสต์ศตวรรษที่ 2 และมักถูกใช้ในเนื้อหาทางวัฒนธรรม โดยเฉพาะด้านการเมือง
ในด้านการเมือง ประโยคนี้หมายถึงการสร้างความยอมรับจากสาธารณะชน โดยไม่ใช้ด้วยวิธีการบริการสาธารณะหรือนโยบายสาธารณะ แต่ด้วยนันทนาการ ความบันเทิง หรือตอบสนองความต้องการหรือฐานความพอใจของประชาชนโดยเร่งด่วนที่สุด — โดยการให้สิ่งบรรเทา: เช่น อาหาร (ขนมปัง) หรือความบันเทิง (ละครสัตว์)
ยูเวนัล ผู้ริเริ่มคำนี้ ใช้วลีนี้ไปประณาม "ความเห็นแก่ตัว" ของผู้คนทั่วไปและการละเลยต่อความกังวลที่จะแผ่ขยายมากกว่าเดิม  วลีนี้กล่าวโดยนัยว่า การพังทลายหรือความไม่รู้ในหน้าที่พลเมืองของประชาชนต้องมาก่อน
ไฟรักนารี
ไฟรักนารี (Agnifera แปลได้ว่า:holy fire cicles) เป็นละครโทรทัศน์อินเดีย ออกอากาศทางช่อง &TV คั้งแต่วันที่ 20 มีนาคม 2017 ถึงวันที่ 25 มกราคม 2019 ละครเรื่องนี้ออกอากาศรวมทั้งสิ้น 482 ตอน นำแสดงโดย ยัคติ กาปูร์, อังคิต เกรา, สิมารัน กัวร์, โมหัค กุรานา, และ อายัส อาห์เหม็ด ละครโทรทัศน์เรื่องนี้ถ่ายทำใน รัฐพิหาร ในไทยออกอากาศทางช่อง ซีหนัง ละครเรื่องนี้ออกอากาศต่อจากเรื่อง คู่แท้พรหมลิขิต (ซีซั่นที่ 5)
สำนักงบประมาณ
ประวัติ
ในปี พ.ศ. 2475 กองงบประมาณถูกลดฐานะลงเป็นเพียง "แผนกงบประมาณ" ซึ่งในปีต่อมาก็ได้มีการยกฐานะขึ้นเป็นกอง ตามเดิม กระทั่งในการปฏิวัติ เดือนตุลาคม พ.ศ. 2501 คณะปฏิวัติได้เห็นความสำคัญของการงบประมาณว่าเป็นส่วนขับเคลื่อนการพัฒนาชาติ จึงได้แยกส่วนการงบประมาณออกมาเทียบเท่ากรม เป็น "สำนักงบประมาณ" สังกัดสำนักนายกรัฐมนตรี ตั้งแต่วันที่ 14 กุมภาพันธ์ พ.ศ. 2502 โดยมีดร.ป๋วย อึ้งภากรณ์ เป็นผู้อำนวยการสำนักงบประมาณคนแรก
สำนักงบประมาณเป็นหน่วยงานกลางที่ทำหน้าที่จัดทำงบประมาณแผ่นดินเพื่อเสนอนายกรัฐมนตรีคณะรัฐมนตรี พิจารณาอนุมัติ ก่อนที่รัฐบาลจะนำเสนอรัฐสภา เพื่อพิจารณาอนุมัติให้ประกาศใช้เป็นพระราชบัญญัติงบประมาณรายจ่ายประจำปีต่อไป สำนักงบประมาณต้องทำหน้าที่จัดสรรงบประมาณของชาติที่มีอยู่อย่างจำกัดให้เกิดประโยชน์สูงสุดแก่ประชาชน และ ประเทศชาติ โดยจัดสรรออกมาในรูปของงบประมาณรายจ่ายประจำปี เพื่อให้ส่วนราชการและรัฐวิสาหกิจนำไปใช้จ่ายในกิจกรรมของรัฐ เพื่อการพัฒนาประเทศ และ กิจการที่จำเป็นทั้งมวล รวมทั้งจะต้องดูแลให้การใช้จ่ายงบประมาณแผ่นดินเป็นไปอย่างประหยัดที่สุดไม่ให้มีการรั่วไหลหรือสูญเสียไปโดยเปล่าประโยชน์
ส่วนราชการที่ตั้งอยู่ในภูมิภาค
สำนักงบประมาณ มีส่วนราชการบริหารราชการส่วนกลางที่ตั้งอยู่ในภูมิภาค จำนวน 18 หน่วยงาน คือ สำนักงานงบประมาณเขตที่ 1-18 ซึ่งมีการแบ่งพื้นที่รับผิดชอบสอดคล้องกับการแบ่งกลุ่มจังหวัด
คลองคูเมืองธนบุรีฝั่งตะวันตก
คลองคูเมืองฝั่งตะวันตก เป็นคูคลองที่สมเด็จพระเจ้าตากสินมหาราชโปรดเกล้าฯ ให้ขุดขึ้นเพื่อใช้ป้องกันอริราชศัตรูซึ่งจะเข้ามาจู่โจมพระนคร ซึ่งขุดไว้ทั้ง 2 ฝั่งคือ คลองคูเมืองฝั่งตะวันออกหรือคลองคูเมืองเดิมในปัจจุบัน และคลองคูเมืองฝั่งตะวันตก โดยขุดแยกจากคลองบางกอกใหญ่ ปัจจุบันคือบริเวณใต้สะพานอนุทินสวัสดิ์ ผ่านวัดโมลีโลกยาราม วัดอรุณราชวราราม วัดเครือวัลย์วรวิหาร ตัดคลองนครบาลหรือคลองวัดอรุณ จากนั้นตรงขึ้นไปตัดกับคลองมอญ ตรงขึ้นไปอีกตัดกับคลองวัดระฆัง ผ่านโรงพยาบาลศิริราช ก่อนไปออกคลองบางกอกน้อยที่บริเวณหน้าโรงรถจักรธนบุรี ใกล้กับวัดอมรินทราราม
ประวัติ
คลองคูเมืองธนบุรีฝั่งตะวันตกนี้ สมเด็จพระเจ้าตากสิน ทรงพระกรุณาโปรดเกล้าฯ ให้ขุดคูเมืองทั้งสองฝั่งของแม่น้ำเจ้าพระยา ขึ้นในปีพ.ศ. 2314 โดยทางฝั่งตะวันตกซึ่งแต่เดิมมีค่ายที่สร้างด้วยไม้ทองหลาง ให้ขุดคูเมืองแล้วนำมูลดินขึ้นถมเพื่อก่อเชิงเทิน ตามหลักฐานในพระราชพงศาวดารฉบับพระราชหัตถเลขากล่าวไว้ว่า และรื้ออิฐจากกำแพงค่ายพม่าที่สีกุก บางไทร และโพธิ์สามต้น รวมทั้งกำแพงเก่าเมืองพระประแดง เสร็จสิ้นเป็นคูเมืองกว้าง 6 เมตร ยาว 4 กิโลเมตร
สภาพปัจจุบัน
สภาพคลองคูเมืองฝั่งตะวันตกในปัจจุบัน ถือว่าต่างจากคลองคูเมืองฝั่งตะวันออกหรือคลองคูเมืองเดิมอย่างชัดเจน เนื่องจากคลองคูเมืองเดิมมีการปรับปรุงทัศนียภาพเป็นประจำทุกปี ทำให้มีน้ำใสสะอาดและมีบรรยากาศริมคลองร่มรื่นและสวยงาม ส่วนคลองคูเมืองฝั่งตะวันตกมีการสร้างตลิ่งคอนกรีตและวางเขื่อนดาดท้องคลองตั้งแต่ช่วงวัดโมลีโลกย์จนถึงช่วงตัดคลองมอญ และในพื้นที่เขตบางกอกน้อยยังมีการสร้างประตูระบายน้ำปิดกั้นคลองตามนโยบายป้องกันน้ำท่วมของกรุงเทพมหานคร ลำคลองช่วงที่ไหลผ่านตั้งแต่โรงพยาบาลศิริราชจนถึงบริเวณวัดวิเศษการ เล็กและแคบลงเรื่อยๆ มีต้นไม้และวัชพืชขึ้นหนาทึบ และเมื่อถึงบริเวณสถานีรถไฟธนบุรี ก็กลายเป็นท่อระบายน้ำลงสู่คลองบางกอกน้อย ทำให้สภาพของคลองคูเมืองฝั่งตะวันตกในปัจจุบันนี้ ตื้นเขิน เป็นที่ทิ้งขยะและน้ำเน่าเสียจากบ้านเรือน
ชื่อเรียกคลอง
คลองคูเมืองธนบุรีฝั่งตะวันตกมีชื่อเรียกต่างๆ ตามช่วงที่มีคลองสายอื่นตัดผ่าน ดังนี้
วอลเลย์บอลในกีฬามหาวิทยาลัยโลกฤดูร้อน 1999
วอลเลย์บอลในกีฬามหาวิทยาลัยโลกฤดูร้อน 1999 จัดขึ้นที่เมืองปัลมา, ประเทศสเปน
บัณฑูร ล่ำซำ
บัณฑูร ล่ำซำ (15 มกราคม พ.ศ. 2496) เป็นทายาทธุรกิจตระกูลล่ำซำ ผู้เป็นบุตรของบัญชา ล่ำซำ และท่านผู้หญิงสำอางวรรณ ล่ำซำ มารดาเป็นพี่สาวต่างมารดาของหม่อมราชวงศ์ปรีดิยาธร เทวกุล เป็นนัดดาในหม่อมเจ้าปรีดิเทพย์พงษ์ เทวกุล
ประวัติ
บัณฑูร ล่ำซำเกิดเมื่อวันที่ 15 มกราคม พ.ศ. 2496 เป็นบุตรของบัญชา และท่านผู้หญิงสำอางวรรณ ล่ำซำ (นามเดิม หม่อมราชวงศ์สำอางวรรณ เทวกุล) ซึ่งเป็นธิดาของพลตรี หม่อมเจ้าปรีดิเทพย์พงษ์ เทวกุล กับหม่อมราชวงศ์สอางค์ ปราโมช มีน้องสาวสองคน บัณฑูร ล่ำซำ เป็นหลานปู่ของโชติ ล่ำซำ ผู้ก่อตั้งธนาคารกสิกรไทยในปี พ.ศ. 2488
หลังจบการศึกษา บัณฑูร ล่ำซำ เข้ารับราชการทหารประจำกองบัญชาการทหารสูงสุด กระทรวงกลาโหม เป็นเวลา 2 ปี ก่อนที่จะเข้าทำงานที่ฝ่ายกิจการต่างประเทศ ธนาคารกสิกรไทย ในปี 2522 โดยได้รับการแต่งตั้งเป็นผู้อำนวยการฝ่ายกิจการต่างประเทศในปี 2529 จากนั้นได้ดำรงตำแหน่งผู้อำนวยการฝ่ายอาวุโส ฝ่ายบริการธนาคารในปี 2530 ดำรงตำแหน่งผู้ช่วยกรรมการผู้จัดการ ธนาคารกสิกรไทย ในปี 2533 ดำรงตำแหน่งรองกรรมการผู้จัดการ ธนาคารกสิกรไทย ในปี 2534 และดำรงตำแหน่งกรรมการผู้จัดการ ธนาคารกสิกรไทย ในปี 2535
บัณฑูร ล่ำซำ ดำรงตำแหน่งประธานเจ้าหน้าที่บริหารและกรรมการผู้จัดการ ธนาคารกสิกรไทย ในปี 2545 และในปีถัดมาได้ปรับภาพลักษณ์องค์กรครั้งใหญ่ โดยเปลี่ยนชื่อภาษาอังกฤษของธนาคารจาก Thai Farmers Bank เป็น KASIKORNBANK เปลี่ยนตราสัญญลักษณ์ของธนาคารและปรับรูปแบบการเขียนตัวอักษร K โดยใช้พู่กันจีน ในปี 2553 เมื่อ ดร.ประสาร ไตรรัตน์วรกุล ลาออกจากตำแหน่งกรรมการผู้จัดการ ธนาคารกสิกรไทย เพื่อไปดำรงตำแหน่งผู้ว่าการธนาคารแห่งประเทศไทย บัณฑูร จึงเข้าดำรงตำแหน่งประธานเจ้าหน้าที่บริหารและกรรมการผู้จัดการ และปรับโครงสร้างการบริหารของธนาคารกสิกรไทยเป็น 4 ภูมิ (Domain) มีผู้ประสานงานภูมิ (Domain Coordinators) 4 คน ได้แก่ Business Domain, Risk Domain, Infrastructure Domain, และ Resource Domain
บัณฑูร ล่ำซำ ได้ขอลาออกจากตำแหน่งกรรมการและประธานกรรมการ ธนาคารกสิกรไทย ต่อคณะกรรมการธนาคาร โดยมีผลตั้งแต่วันที่ 3 เมษายน 2563
บัณฑูร ล่ำซำ มีกิจกรรมยามว่างคือ เล่นดนตรีไทย เล่นแซกโซโฟน พายเรือแคนูที่แม่น้ำเจ้าพระยาในยามเย็น ที่บริเวณข้างสำนักงานใหญ่ ธนาคารกสิกรไทย
การทำงาน
2520-2522 รับราชการทหารประจำกองบัญชาการทหารสูงสุด กระทรวงกลาโหม
2522-2530 ฝ่ายกิจการต่างประเทศ ธนาคารกสิกรไทย
2530-2533 ผู้อำนวยการฝ่ายอาวุโส ฝ่ายบริการธนาคาร
2533-2534 ผู้ช่วยกรรมการผู้จัดการ ธนาคารกสิกรไทย
2534-2535 รองกรรมการผู้จัดการ ธนาคารกสิกรไทย
2535-2544 กรรมการผู้จัดการ ธนาคารกสิกรไทย
2541-2543 ประธานสมาคมธนาคารไทย
2545-2546 ประธานเจ้าหน้าที่บริหารและกรรมการผู้จัดการ ธนาคารกสิกรไทย
2546-2553 ประธานเจ้าหน้าที่บริหาร ธนาคารกสิกรไทย
2556-2563 ประธานกรรมการและประธานเจ้าหน้าที่บริหาร ธนาคารกสิกรไทย
2563- ประธานกิตติคุณ ธนาคารกสิกรไทย
การศึกษา
2501-2504 โรงเรียนเซนต์คาเบรียล
2504-2510 โรงเรียนสาธิตมหาวิทยาลัยศรีนครินทรวิโรฒ ประสานมิตร
2510-2514 Phillips Exeter Academy (New Hampshire, U.S.A.)
2514-2518 ปริญญาตรี ทางวิศวกรรมเคมี (B.S.E.) (เกียรตินิยม) Princeton University, U.S.A.
2518-2520 ปริญญาโท ทางบริหารธุรกิจ (M.B.A) Harvard University, U.S.A.
2538 ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยสงขลานครินทร์
2544 ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยเกษตรศาสตร์
ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยหอการค้าไทย
ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยศรีปทุม
2546 ปริญญาบริหารธุรกิจดุษฎีบัณฑิตกิตติมศักดิ์ จุฬาลงกรณ์มหาวิทยาลัย
ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยธรรมศาสตร์
2561 ปริญญาศิลปศาสตรดุษฎีบัณฑิตกิตติมศักดิ์ (การพัฒนาชุมชน) มหาวิทยาลัยราชภัฏเชียงใหม่
รางวัลที่ได้รับ
2537  นายธนาคารแห่งปี 2537 จากวารสารการเงินธนาคาร
2541  นักธนาคารแห่งปี 2541 จากนิตยสารดอกเบี้ย
2542  นักธนาคารแห่งปี 2542 จากนิตยสารดอกเบี้ย
นักการเงินแห่งปี 2542 จากวารสารการเงินธนาคาร
2543  สตาร์ ออฟ เอเชีย สาขานักการเงิน จากนิตยสารบิสซิเนส วีค
2546  Best CEO 2003 จากตลาดหลักทรัพย์แห่งประเทศไทยและวารสารการเงินธนาคาร
2552  นักการเงินแห่งปี 2552 จากวารสารการเงินธนาคาร
2553  นักการธนาคารที่ประสบความสำเร็จที่สุดในประเทศไทย จากนิตยสาร ดิ เอเชียน แบงก์เกอร์
2554  ผู้บริหารยอดเยี่ยมของเอเชีย จากวารสารคอร์เปอเรท กัฟเวอร์แนนซ์ เอเชีย
Asia Best CEO (Investor Relations) จากวารสาร Corporate Governance Asia
2557 รางวัล CEO ยอดเยี่ยมจากงาน SAA Awards for Listed Company 2013
Best Investor Relations by a CEO จาก IR Magazine
2558 Asia’s Best CEO (Investor Relations)
Best CEO Award
2559 The Asian Banker Leadership Achievement in Thailand Award from the Asian Banker
Asia’s Best CEO (Investor Relations) จากวารสาร Corporate Governance Asia
2561 Asia’s Best CEO (Investor Relations) จากวารสาร Corporate Governance Asia
57
57 (ห้าสิบเจ็ด) เป็นจำนวนธรรมชาติที่อยู่ถัดจาก 56 (ห้าสิบหก) และอยู่ก่อนหน้า 58 (ห้าสิบแปด)
ก็อบลิน
ก็อบลิน (goblin) เป็นโนมที่มีรูปร่างพิกลพิการ ชอบเล่นสนุก แต่บางครั้งเต็มไปด้วยเล่ห์เหลี่ยมสามารถทำอันตรายแก่ผู้คน รอยยิ้มของก็อบลินทำให้เลือดหยุดไหล เสียงหัวเราะทำให้นมบูดและผลไม้หล่น ก็อบลินมีต้นกำเนิดมาจากฝรั่งเศส ก๊อปลินนั้นเป็นปีศาจ อาศัยอยู่ใต้ดิน ในตำนานเดิมของยุโรปเล่าถึง ก็อบลิน ว่า เป็นปีศาจร่างเล็ก (อาจจะสูงประมาณ 70 ซม.) ลักษณะคล้ายซากศพ บาง ตำนานก็กล่าวว่า ก๊อปลินมีรูปร่างหน้าตาอัปลักษณ์ไม่ชวนมอง ซึ่งหน้าตาหรือรูปร่างของพวกก๊อปลินจะเป็นเช่นไร มักขึ้นอยู่กับตำนานหรือความเชื่อของผู้คนในแถบนั้น
ก็อบลินเป็นอีกหนึ่งสัตว์ปีศาจที่นิยมใช้ประกอบวรรณกรรมแฟนตาซี โดยมักมีฐานะเป็นรองออร์ค แต่ว่องไวกว่าและอันตรายมากกว่า
วอลเลย์บอลในกีฬามหาวิทยาลัยโลกฤดูร้อน 2001
วอลเลย์บอลในกีฬามหาวิทยาลัยโลกฤดูร้อน 2001 จัดขึ้นที่กรุงปักกิ่ง, สาธารณรัฐประชาชนจีน
9000
9000 (เก้าพัน) เป็นจำนวนธรรมชาติที่อยู่ถัดจาก 8999 (แปดพันเก้าร้อยเก้าสิบเก้า) และอยู่ก่อนหน้า 9001 (เก้าพันเอ็ด)
สารประกอบออร์กาโนฟอสฟอรัส
สารประกอบออร์กาโนฟอสฟอรัส เป็นสารประกอบอินทรีย์ซึ่งย่อยสลายได้ตามธรรมชาติที่มีพันธะคาร์บอน–ฟอสฟอรัส ใช้ในการควบคุมศัตรูพืชและสัตว์เป็นหลัก โดยเป็นทางเลือกของสารไฮโดรคาร์บอนคลอรีน (chlorinated hydrocarbon) ที่ตกค้างอยู่ในธรรมชาติ สารประกอบเหล่านี้เป็นสารฆ่าแมลงที่มีประสิทธิภาพสูง แม้บางชนิดจะเป็นอันตรายถึงตายแก่มนุษย์ในปริมาณน้อย และมีบางสารที่เป็นสารที่เป็นพิษที่สุดเท่าที่มนุษย์เคยประดิษฐ์ขึ้น
นิยามของออร์กาโนฟอสฟอรัสมีหลากหลาย ซึ่งอาจทำให้สับสนได้ ในเคมีอุตสาหกรรมและสิ่งแวดล้อม สารประกอบออร์กาโนฟอสฟอรัสต้องมีเฉพาะอะตอมแทนที่อินทรีย์ (organic substituent) แต่ไม่จำเป็นต้องมีพันธะฟอสฟอรัส-คาร์บอนโดยตรง ฉะนั้น สารฆ่าศัตรูพืชและสัตว์จำนวนมาก (เช่น มาลาไทออน) จึงมักรวมอยู่ในสารประกอบกลุ่มนี้
แมน-แบท
แมน-แบท (Man-Bat) เป็นดาวร้ายจากการ์ตูนเรื่อง แบทแมน ซึ่งมีลักษณะเป็นปีศาจค้างคาว และปรากฏตัวครั้งแรกในหนังสือการ์ตูน Detective Comics ฉบับที่ 400 (มิถุนายน ค.ศ. 1970) ในฐานะศัตรูของซูเปอร์ฮีโร แบตแมน
ประวัติการตีพิมพ์
ตัวละครนี้ปรากฏขึ้นครั้งแรกใน Detective Comics #400 (มิถุนายน ค.ศ. 1970) และสร้างโดยแฟรงก์ รอบบินส์กับนีล แอดัมส์ ด้วยความร่วมมือกับบรรณาธิการ จูเลียส ชวาตส์ แมน-แบตกลายเป้นตัวละครหลักในซีรีส์ของตนเองเมื่อ ค.ศ. 1975–1976 แต่กลับไม่เป็นที่นิยมและทำให้ถูกยกเลิกหลังตีพิมพ์แค่ 2 ฉบับ
ประวัติตัวละคร
ดร. เคิร์ก แลงสตรอม นักสัตววิทยาที่เชี่ยวชาญในด้าน chiropterology พัฒนาสารสกัดที่ให้โซนาร์ของค้างคาวแก่มนุษย์ทันที และทดสอบตัวอย่างสารนี้ใส่ตนเอง สารนี้ได้ผล แต่มีผลข้างเคียงอย่างน่าหวาดกลัว มันทำให้เขากลายร่างเป็นสิ่งมีชีวิตผสมระหว่างมนษุย์/ค้างคาว ผลข้างเคียงนี้ทำให้เขาใจลอยจนส่งผลต่อสติชั่วคราว เขาไปอาละวาดอย่างบ้าคลั่งจนกระทั่งแบตแมนหาวิธีย้อนผลของมัน ภายหลัง แลงสตรอมใช้สารนี้อีกและแมน-แบตจึงกลับมา เขายังเกลี้ยกล่อมให้ฟรานซีน แลงสตรอม ภรรยาของเขา ดื่มเซรั่มและทำให้เธอกลายร่างเป็นชี-แบต (She-Bat) ทั่งคู่ก่อความวุ่นวายในเมืองก็อธแฮมจนกระทั่งแบตแมนฟื้นฟูทั้งคู่ให้กลับมาเป้นปกติ
น้ำตา (เพลงธงไชย แมคอินไตย์)
น้ำตา เป็นเพลงจากอัลบั้มและซิงเกิลที่ 6 ของ ธงไชย แมคอินไตย์ ในอัลบั้ม ซิมพลีย์ เบิร์ด ประพันธ์เนื้อร้องโดย อภิวัชร์ เอื้อถาวรสุข ทำนองโดย พิสิทธิ์ พัทยากรพิสุทธิ์ และ อภิวัชร์ เอื้อถาวรสุข และเรียบเรียงโดย จารุวัฒน์ ขันธวุฒิ ออกจำหน่ายในวันที่ 26 พฤศจิกายน พ.ศ. 2550 โดยซิงเกิลนี้เป็นซิงเกิลโปรโมทของอัลบั้ม ซิมพลีย์ เบิร์ด
เพลง "น้ำตา" ได้รับรางวัลสีสันอะวอร์ดส์ ครั้งที่ 20 ประจำปี 2550 สาขาเพลงยอดเยี่ยม ในวันที่ 20 มีนาคม พ.ศ. 2551 ซึ่งจัดโดยนิตยสารสีสัน
การตอบรับ
เพลง น้ำตา ได้อันดับ 34 จากการจัดอันดับของไอเรดิโอคลับ ในชาร์ตของ ไอเรดิโอคลับ ป็อป 40 ชาร์ต ประจำวันที่ 22 มีนาคม พ.ศ. 2551
พัญสร
เพ็ญสิริ เศวตวิหารี นักเขียนบทละครโทรทัศน์ค่ายเป่าจินจง นามปากกาที่ใช้ ได้แก่ พัญสร /  แกมบรรจง /  ษรสิริ /  หนึ่งในทีม เป่ากุ้ย มีผลงานละครโทรทัศน์เป็นที่รู้จักกันดี ได้แก่ ละครเรื่อง คุณชาย, แม่อายสะอื้น , สงครามดอกรัก , สายน้ำสามชีวิต , บุญผ่อง , มุกเหลี่ยมเพชร , เพลิงฉิมพลี , ไข่มุกมังกรไฟ และอีกมากมาย
ศึกษาระดับปริญญาตรีที่ ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย และระดับปริญญาโทที่ภาควิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย
อ้างอิง
2.นักเรียนเขียนบท
3.http://www.oknation.net/blog/boonphong/2013/05/03/entry-3
4.https://www.komchadluek.net/entertainment/thai-entertainment/139628
5.https://opac.wu.ac.th/Catalog/BibItem.aspx?BibID=b00127030&BibID=b00127030
6.https://www.trueplookpanya.com/blog/content/79825
เคาะวาริจญ์
เคาะวาริจญ์ (الخوارج, เอกพจน์ خارجي, แปลว่า "ผู้ที่ออกไป") หรือ อัชชุรอต (الشراة, แปลว่า "ผู้แลกเปลี่ยน") เป็นกลุ่มคนที่ปรากฏครั้งแรกในฟิตนะฮ์ครั้งที่หนึ่ง (ค.ศ. 656–661) เดิมเคาะวาริจญ์เป็นผู้สนับสนุนอะลี อิบน์ อะบี ฏอลิบแต่ก่อขบถหลังอะลียอมรับอนุญาโตตุลาการเพื่อยุติความขัดแย้งกับมุอาวิยะฮ์ที่ 1 ในยุทธการที่ศิฟฟีนในค.ศ. 657 เคาะวาริจญ์ยืนกรานว่า "การตัดสินเป็นของพระเป็นเจ้าเท่านั้น" และกบฏอย่างมุอาวิยะฮ์สมควรถูกปราบตามคำสั่งห้ามในอัลกุรอาน อะลีเอาชนะเคาะวาริจญ์ในยุทธการที่นะฮ์เราะวานใน ค.ศ. 658 แต่การกบฏยังดำเนินต่อไป อะลีถูกลอบสังหารใน ค.ศ. 661 โดยอับดุรเราะฮ์มาน อิบน์ มุลญัม เคาะวาริจญ์ผู้ต้องการแก้แค้นความพ่ายแพ้ที่นะฮ์เราะวาน
หลังมุอะวิยะฮ์ตั้งรัฐเคาะลีฟะฮ์อุมัยยะฮ์ใน ค.ศ. 661 ข้าหลวงของมุอะวิยะฮ์ยังคงควบคุมเคาะวาริจญ์ไว้ได้ แต่สุญญากาศทางอำนาจจากฟิตนะฮ์ครั้งที่สอง (ค.ศ. 680–692) เอื้อให้เคาะวาริจญ์ก่อกบฏอีกครั้ง อัลอะซาริเกาะฮ์และนัจญ์ดาต สองกลุ่มแยกของเคาะวาริจญ์ครองพื้นที่จำนวนมากในเปอร์เซียและอาระเบีย อย่างไรก็ตามปัญหาและความแตกแยกภายในบั่นทอนกำลังเคาะวาริจญ์ก่อนจะพ่ายแพ้ให้กับกองทัพอุมัยยะฮ์ช่วง ค.ศ. 696–699 ต่อมาในคริสต์ทศวรรษ 740 เคาะวาริจญ์ก่อกบฏครั้งใหญ่ทั่วรัฐเคาะลีฟะฮ์ แต่ถูกปราบปรามจนสิ้น กระนั้นกบฏเคาะวาริจญ์ยังดำเนินต่อไปจนถึงสมัยอับบาซียะฮ์ (ค.ศ. 750–1258) ก่อนเคาะวาริจญ์หัวรุนแรงจะค่อย ๆ เสื่อมลงและแทนที่ด้วยสายกลางอย่างอิบาฎียะฮ์ที่สืบทอดมาจนถึงปัจจุบัน ด้านกลุ่มอิบาฎียะฮ์ปฏิเสธความเกี่ยวข้องกับเคาะวาริจญ์ ทั้งยังประณามเคาะวาริจญ์ว่าเป็นพวกสุดโต่ง
เคาะวาริจญ์เชื่อว่ามุสลิมไม่ว่าจะเชื้อสายหรือชาติพันธุ์ใด หากผ่านการรับรองความเชื่อความศรัทธาย่อมมีคุณสมบัติเป็นเคาะลีฟะฮ์ จุดยืนนี้แตกต่างจากซุนนีย์ที่ยอมรับผู้นำจากเผ่ากุเรช ขณะที่ชีอะฮ์ยืนยันว่าตำแหน่งผู้นำเป็นของอะลีและทายาท อัลอะซาริเกาะฮ์และนัจญ์ดาตเชื่อว่าเป็นหน้าที่ของมุสลิมในการขับไล่เคาะลีฟะฮ์ที่ผิดบาป เคาะวาริจญ์สุดโต่งอย่างอะซาริกาถือว่าการฆ่ากาฟิร (ผู้ไม่ยอมรับ) ไม่ใช่เรื่องผิด และการแต่งงานระหว่างเคาะวาริจญ์กับกาฟิรเป็นเรื่องต้องห้าม ขณะที่นัจญดัตอนุญาตการแต่งงานกับผู้ไม่ใช่เคาะวาริจญ์ เคาะวาริจญ์หลายคนเป็นนักพูดและกวีที่มีความสามารถ หัวข้อบทกวีของพวกเขามักเป็นเรื่องศรัทธา ความกล้าหาญและชะฮีด เคาะวาริจญ์สมัยคริสต์ศตวรรษที่ 8 และ 9 มีส่วนในการถกเถียงทางเทววิทยาซึ่งมีส่วนพัฒนาต่อมาเป็นเทววิทยาอิสลามกระแสหลัก
ประวัติศาสตร์และความเชื่อของเคาะวาริจญ์มาจากนักเขียนสมัยคริสต์ศตวรรษที่ 9 และ 10 ที่เป็นปฏิปักษ์กับเคาะวาริจญ์ การขาดหลักฐานจากทางเคาะวาริจญ์ทำให้ยากต่อการค้นหาเจตนาที่แท้จริงของพวกเขา มุสลิมดั้งเดิมมองเคาะวาริจญ์ว่าเป็นกลุ่มสุดโต่งที่โหดร้าย ขณะที่มุสลิมสมัยใหม่เปรียบเทียบรัฐอิสลามอิรักและลิแวนต์ อัลกออิดะฮ์ ภราดรภาพมุสลิมและเตฮ์รีกีตอลิบานปากีสถานกับเคาะวาริจญ์ในแง่อุดมการณ์เชิงมูลวิวัติและการใช้กำลัง อย่างไรก็ตามนักประวัติศาสตร์อาหรับบางคนเน้นด้านสมภาคนิยมและแนวโน้มก่อนประชาธิปไตยของเคาะวาริจญ์ ปัจจุบันมุมมองของนักประวัติศาสตร์ต่อมูลเหตุเคาะวาริจญ์แบ่งเป็นจุดประสงค์ทางศาสนา ปัจจัยทางสังคมเศรษฐกิจ หรือการตอบสนองของเบดูอินต่อการจัดตั้งรัฐที่เป็นแบบแผน
ยำหนังฮิต สะกิตต่อมฮา
ยำหนังฮิต สะกิตต่อมฮา (ภาษาอังกฤษ:Epic Movie) เป็นภาพยนตร์แนวตลกล้อเลียนหนังดังหลายเรื่อง ออกฉายในประเทศสหรัฐอเมริกาเมื่อวันที่ 26 มกราคม ค.ศ. 2007 ในประเทศไทย ออกฉายเมื่อวันที่ 10 พฤษภาคม พ.ศ. 2550 เรื่องนี้เป็นเรื่องราวของ กลุ่มวัยรุ่นหลายคน ที่ชื่นชอบหนังดังๆหลายเรื่องไม่ว่าจะเป็น ไพเรทส์ออฟเดอะแคริบเบียน, ฅนเหล็ก 2029 , เดอะ เมทริกซ์ , ชาร์ลี กับ โรงงานช็อกโกแลต และอื่นๆอีกหลายเพียบ เลยรีบไปทำหนังล้อเลียนหนังดัง ความฮาของพวกวัยรุ่นเกิดบังเกิดฮาและกวนๆขึ้นมา
เรื่องย่อ
เรื่องราวของกลุ่มวัยรุ่นหลายคนที่ชื่นชอบหนังดังๆ ที่พวกเขาชอบดูหนังดังไม่ว่าจะเป็น ไพเรทส์ออฟเดอะแคริบเบียน, ฅนเหล็ก 2029 , เดอะ เมทริกซ์ , ชาร์ลี กับ โรงงานช็อกโกแลต , ซุปเปอร์แมน รีเทิร์น และอื่นๆอีกหลายเพียบ พวกเขาทั้งหลายคนได้ตัดสินใจชื่อชุดคอสเพลย์และทำหนังล้อเลียนขึ้นมา ความฮาของพวกวัยรุ่นบังเกิดวุ่นวายและกวนๆขึ้นมาอย่างใหญ่
เอ็นเอชเคเจเนอรัลทีวี
เอ็นเอชเคเจเนอรัลทีวี ย่อบนโทรทัศน์ว่า เอ็นเอชเคจี เป็นผู้ให้บริการการแพร่ภาพกระจายเสียงสาธารณะทางโทรทัศน์หลักของประเทศญี่ปุ่น เอ็นเอชเคเจเนอรัลทีวีผลิตรายการข่าว, ละครโทรทัศน์, รายการวาไรตี, ดนตรี, กีฬา, อนิเมะ และรายการพิเศษอื่น ๆ ที่ผลิตเพื่อแข่งขันกับคู่แข่งเชิงพาณิชย์ เอ็นเอชเคเจอเนรัลทีวีมีชื่อเสียงจากการออกอากาศรายการข่าวภาคดึก, รายการสารคดีพิเศษ และละครโทรทัศน์เชิงประวัติศาสตร์ที่โด่งดัง นอกจากรายการปกติแล้ว เอ็นเอชเคเจเนอรัลทีวียังเป็นผู้ออกอากาศรายการพิเศษ เอ็นเอชเค โคฮากุอูตะกัซเซ็ง และละครโทรทัศน์ในช่วงเช้าที่เรียก อาซาโดระ
เอ็นเอชเคพร้อมด้วยเอ็นเอชเคเจเนอรัลทีวีเริ่มแพร่ภาพเป็นปฐมฤกษ์เมื่อวันที่ 1 กุมภาพันธ์ ค.ศ. 1953 โดยเอ็นเอชเคเป็นช่องโทรทัศน์เพียงช่องเดียวก่อนการเปิดตัวของสถานีโทรทัศน์นิปปงทีวีในวันที่ 28 สิงหาคม ค.ศ. 1953 ภายหลังตามด้วยการเริ่มแพร่ภาพของเอ็นเอชเคเอ็ดดูเคชันทีวีในเดือนมกราคม ค.ศ. 1959
มิสแกรนด์เลย
มิสแกรนด์เลย (Miss Grand Loei) เป็นการประกวดนางงามสำหรับผู้หญิงระดับจังหวัดเลยทางภาคอีสานของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล
สถิติเข้ารอบ​ 2 ครั้ง
การล้มละลายของดีทรอยต์
เทศบาลเมืองดีทรอยต์ยื่นคำร้องขอล้มละลายตามหมวด 9 เมื่อวันที่ 18 กรกฎาคม 2556 นับเป็นคดีเทศบาลล้มละลายซึ่งมีมูลค่าหนี้สูงที่สุดในประวัติศาสตร์ชาติอเมริกา โดยหนี้ของเทศบาลเมืองดีทรอยต์นั้นมีประมาณหนึ่งหมื่นแปดพันถึงสองหมื่นล้านดอลลาร์สหรัฐ มากกว่าหนี้จำนวนสี่พันล้านดอลลาร์สหรัฐของเทศมณฑลเจฟเฟอร์สัน (Jefferson County) ในคดีล้มละลายเมื่อปี 2554 นอกจากนี้ ดีทรอยต์ยังเป็นเมืองที่มีประชากรมากที่สุดเท่าที่เคยขอล้มละลายมาในประวัติศาสตร์อเมริกา มากกว่าเมืองสต็อกตัน (Stockton) ที่ขอล้มละลายเมื่อปี 2555 ถึงสองเท่า
ในเดือนมีนาคม 2556 เมืองดีทรอยต์ประกาศสถานการณ์ฉุกเฉินทางการเงิน เป็นเหตุให้เควิน ออร์ (Kevyn Orr) ได้รับแต่งตั้งเป็นผู้จัดการฉุกเฉิน (emergency manager) ภายหลัง ผู้จัดการฉุกเฉินได้เจรจากับบรรดาเจ้าหนี้เพื่อขอให้ยอมปรับโครงสร้างหนี้ให้แก่เมืองดีทรอยต์ แต่ไร้ผล เมืองดีทรอยต์จึงขอล้มลายในที่สุด
วันที่ 19 กรกฎาคม 2556 ตุลาการศาลเคลื่อนที่ (circuit court) วินิจฉัยว่า คำร้องขอล้มละลายของเมืองดีทรอยต์นั้นขัดต่อธรรมนูญมิชิแกน (Constitution of Michigan) และสั่งให้ผู้ว่าการรัฐมิชิแกนถอนคำร้องโดยพลัน บิล ชูตี (Bill Schuette) อธิบดีอัยการมิชิแกน อุทธรณ์คำวินิจฉัยนี้แทนผู้ว่าการรัฐทันที และขอให้ทุเลาการบังคับตามคำวินิจฉัยดังกล่าวในระหว่างอุทธรณ์ด้วย
ประวัติ
ในเดือนเมษายน 2555 เดฟ บิง (Dave Bing) นายกเทศมนตรีเมืองดีทรอยต์ พร้อมด้วยสภาเมืองดีทรอยต์ ทำข้อตกลงกับริก สไนเดอร์ (Rick Snyder) ผู้ว่าการรัฐมิชิแกน ว่า จะยอมให้องค์การปกครองรัฐมิชิแกนกำกับดูแลการเงินของเมืองในขอบเขตที่กว้างขวางขึ้น แต่รัฐมิชิแกนต้องอุดหนุนการเงินของเทศบาลตอบแทน ครั้นเดือนกุมภาพันธ์ 2556 ผู้ว่าการรัฐมิชิแกนแถลงว่า องค์การปกครองรัฐมิชิแกนได้เข้าควบคุมการเงินของเทศบาลเมืองดีทรอยต์แล้ว เพราะเห็นว่า เทศบาลไม่ปฏิบัติตามระยะเวลาที่องค์การปกครองรัฐมิชิแกนกำหนดไว้ พอเดือนถัดมา เทศบาลเมืองดีทรอยต์ประกาศสถานการณ์ฉุกเฉินทางการเงิน คณะกรรมการการเงินกู้ยืมสงเคราะห์ฉุกเฉินสำหรับท้องถิ่น (Local Emergency Financial Assistance Loan Board) ขององค์การปกครองรัฐมิชิแกน จึงอาศัยอำนาจตามความในรัฐบัญญัติมหาชนที่ 72 ค.ศ. 1990 (Public Act 72 of 1990) แต่งตั้งเควิน ออร์ เป็นผู้จัดการฉุกเฉิน มีอำนาจแก้ไขสัญญาต่าง ๆ ของเทศบาลเมืองดีทรอยต์ และชำระบัญชีสินทรัพย์ของเทศบาล
ในเดือนพฤษภาคม 2556 ผู้จัดการฉุกเฉินรายงานสถานการณ์ทางการเงินของเทศบาล ปรากฏว่า เทศบาล "มีหนี้สินล้นพ้นตัวอย่างแจ้งชัดเพราะขาดงบเงินสด"  และในระยะเวลาเพียงสองเดือน งบประมาณขาดดุลถึงสามร้อยแปดสิบหกล้านดอลลาร์สหรัฐ
ครั้นเดือนมิถุนายน 2556 เทศบาลเมืองดีทรอยต์จึงหยุดชำระหนี้บางส่วนซึ่งไม่มีหลักประกัน รวมถึงหนี้ในการจ่ายบำเหน็จบำนาญด้วย และเพื่อไม่ต้องล้มละลาย ผู้จัดการฉุกเฉินเจรจากับบรรดาเจ้าหนี้ขอให้ยอมรับชำระหนี้เพียงร้อยละ 10 ก็พอ พอเดือนถัดมา เจย์ คาร์นีย์ (Jay Carney) โฆษกทำเนียบขาว แถลงว่า บารัก โอบามา (Barack Obama) ประธานาธิบดี ยังไม่มีแผนจะให้ความช่วยเหลือทางการเงินแก่เทศบาลเมืองดีทรอยต์ดังที่เคยช่วยผู้ผลิตรถยนต์ ณ เมืองดีทรอยต์มาแล้วในกรณีของเจเนอรัลมอเตอส์ (General Motors) กับไครส์เลอร์ (Chrysler) เมื่อถึงวันที่ 17 กรกฎาคม 2556 กองทุนบำเหน็จบำนาญเทศบาลสองกองทุนได้ขอให้ศาลรัฐมิชิแกนสั่งห้ามผู้จัดการฉุกเฉินตัดงบประมาณของกองทุนเพื่อลดการขาดดุลของงบประมาณเทศบาล วันรุ่งขึ้น เทศบาลเมืองดีทรอยต์จึงยื่นคำร้องขอให้ศาลสั่งให้ตนล้มละลาย
ทั้งนี้ นับแต่ปี 2480 เป็นต้นมา มีองค์การปกครองส่วนท้องถิ่นในสหรัฐอเมริกาขอล้มละลายตามหมวด 9 มาแล้วมากกว่าหกร้อยคดี และคดีก่อนหน้าซึ่งมีมูลค่าหนี้สูงที่สุดนั้น คือ คดีของเทศมณฑลเจฟเฟอร์สัน รัฐแอละแบมา เมื่อ พ.ศ. 2554
การขอล้มละลาย
การเจรจาระหว่างผู้จัดการฉุกเฉิน กับเจ้าหนี้ รวมถึงสหภาพต่าง ๆ และคณะกรรมการบำเหน็จบำนาญ ดำเนินมาหลายเดือน แต่ที่สุดกลับล้มเหลว เทศบาลเมืองดีทรอยต์จึงยื่นคำร้องต่อศาลแขวงสหรัฐอเมริกาประจำแขวงมิชิแกนตะวันออก (United States District Court for the Eastern District of Michigan) แผนกคดีล้มละลาย เมื่อวันที่ 18 กรกฎาคม 2556 เพื่อขอให้สั่งพิทักษ์ทรัพย์ (bankruptcy protection) และผู้ว่าการรัฐมิชิแกนลงลายมือชื่อรับรองคำร้องในหนังสือแนบท้าย ตามปรกติแล้ว ศาลจะใช้เวลาราวสามเดือนในการวินิจฉัยว่า เทศบาลเมืองดีทรอยต์มีอำนาจขอล้มละลายตามหมวด 9 หรือไม่
คำร้องระบุว่า เหตุผลบางประการในการขอล้มละลาย คือ ฐานภาษีลดลดเพราะประชากรลดลง ค่าใช้จ่ายด้านสวัสดิการและบำเหน็จบำนาญของข้าราชการเกษียณมีมาก กู้ยืมเงินมาแก้ไขปัญหางบประมาณขาดดุลตั้งแต่ปี 2551 ต้องดูแลรักษาระบบคอมพิวเตอร์สำหรับงานทะเบียนที่ล้าสมัยและคุณภาพต่ำ ร้อยละห้าสิบสามของผู้มีหน้าที่ชำระภาษีทรัพย์สินไม่ปฏิบัติหน้าที่มาตั้งแต่ปี 2553 และมีการฉ้อราษฎร์บังหลวง
หนี้ระยะยาวของเทศบาลเมืองดีทรอยต์นั้นพอประมาณได้ว่า มากกว่าหนึ่งหมื่นสี่พันล้านดอลลาร์สหรัฐ และอยู่ที่ราวหนึ่งหมื่นแปดพันถึงสองหมื่นล้านดอลลาร์สหรัฐ แต่การล้มละลายจะส่งผลต่อเทศบาลเมืองดีทรอยต์เช่นไรก็ยังไม่แน่ชัด ข้าราชการในรัฐมิชิแกนเห็นว่า ราชการงานเมืองจะไม่กระทบกระเทือนทันที ขณะที่บรรษัทค้ำประกันผลประโยชน์ด้านบำเหน็จบำนาญ (Pension Benefit Guaranty Corporation) ไม่รับประกันพนักงานเทศบาลที่เกษียณอายุงานแล้ว เพราะพนักงานเหล่านี้เป็นบุคลากรเทศบาล ไม่ได้ทำงานเชิงธุรกิจ ทั้งพนักงานบางคนก็ได้รับประโยชน์จากบำเหน็จบำนาญแทนประโยชน์จากประกันสังคมอยู่แล้ว
ดักลาส เบิร์นสเตน (Douglas Bernstein) นักนิติศาสตร์ด้านล้มละลาย ว่า ค่าฤชาธรรมเนียมคดีล้มละลายของเทศบาลเมืองดีทรอยต์นั้นอยู่ที่ "หลายสิบล้านถึงหลายร้อยล้านดอลลาร์" (tens-of-millions to hundreds-of-millions of dollars) ส่วนผู้จัดการฉุกเฉินคาดว่า เทศบาลเมืองดีทรอยต์จะพ้นจากภาวะล้มละลายได้ภายในปลายฤดูร้อนหรือใบไม้ร่วงของปี 2557 และกล่าวว่า กำลังดำเนินการอย่าง "เร็วเท่าที่จะเร็วได้"
ผู้จัดการฉุกเฉินเห็นสมควรให้ขายสินทรัพย์มีราคาของเทศบาลเอาเงินมาชำระหนี้ แต่ก็ทำมิได้เพราะขัดต่อกฎระเบียบหลายประการ เช่น ศิลปวัตถุอันมีราคาในสถาบันศิลปะดีทรอยต์ (Detroit Institute of Art) นั้น ขายไม่ได้ เพราะมีข้อตกลงระหว่างเทศบาลกับเอกชนและมีข้อกฎหมายของรัฐมิชิแกนห้ามไว้ ส่วนสินทรัพย์อื่น ๆ ที่อาจขายได้นั้นมีท่าอากาศยานนานาชาติโคลแมน เอ. ยัง (Coleman A. Young International Airport) และสวนเบลไอล์ (Belle Isle Park) เป็นต้น เอดดี ฟรานซิส (Eddie Francis) นายกเทศมนตรีเมืองวินด์เซอร์  รัฐออนแทริโอ ระบุว่า เทศบาลของตนสนใจจะซื้ออุโมงค์ดีทรอยต์–วินด์เซอร์ (Detroit–Windsor Tunnel) ครึ่งหนึ่ง ถ้าเทศบาลเมืองดีทรอยต์นำอุโมงค์นี้ออกขาย
การตอบรับ
วันที่ 19 กรกฎาคม 2556 โรสแมรี อากีลีนา (Rosemarie Aquilina) ตุลาการศาลเคลื่อนที่ประจำเทศมณฑลอิงแฮม (Ingham County) ทำคำวินิจฉัยซึ่งพิมพ์ด้วยคอมพิวเตอร์ พร้อมแนบบันทึกเขียนด้วยมือ สรุปว่า คำร้องขอล้มละลายของเทศบาลเมืองดีทรอยต์นั้นขัดต่อธรรมนูญมิชิแกน เพราะกระทบกระเทือนการให้บำเหน็จบำนาญ และสั่งให้ผู้ว่าการรัฐมิชิแกนถอนคำร้อง ผู้ว่าการอุทธรณ์ และตุลาการระบุว่าจะได้แจ้งคำวินิจฉัยให้ประธานาธิบดีทราบด้วย
ทั้งนี้ แม้ธรรมนูญมิชิแกน มาตรา 9 อนุมาตรา 24 ห้ามรัฐหรือหน่วยย่อยทางการปกครองหน่วยใด ๆ ผิดนัดชำระผลประโยชน์ทางการเงินตามแผนบำเหน็จบำนาญหรือระบบเกษียณอายุราชการ แต่กฎหมายกลางให้ตุลาการแผนกคดีล้มละลายมีอำนาจเจรจาต่อรองใหม่ซึ่งบำเหน็จบำนาญของเทศบาลที่ล้มละลายได้ ฉะนั้น เมื่อผู้คนจำนวนมากเห็นว่า เงินบำเหน็จบำนาญราชการ "เสมือนจะแตะต้องมิได้" การขัดกันระหว่างสิทธิบำเหน็จบำนาญราชการที่ได้รับความคุ้มครองตามธรรมนูญของรัฐ กับอำนาจพื้นฐานของศาลล้มละลายในอันที่จะปรับปรุงหนี้นั้น จะเป็นเครื่องทดสอบกระบวนการใด ๆ ตามความในหมวด 9 อย่างแท้จริง
กอมรัต
กอมรัต (Comrat) เป็นนครและเทศบาล ในประเทศมอลโดวา และเป็นเมืองหลักของหน่วยดินแดนปกครองตนเองกากาอูซียา ตั้งอยู่ทางตอนใต้ของประเทศ ใน ค.ศ. 2014 กอมรัตมีประชากร 20,113 คน ส่วนใหญ่เป็นชาวกากาอุซ
ปลาซิวเจ้าฟ้า
ปลาซิวเจ้าฟ้า หรือ ปลาซิวเจ้าฟ้าจุฬาภรณ์ ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Amblypharyngodon chulabhornae อยู่ในวงศ์ปลาตะเพียน (Cyprinidae) มีสีโปร่งใส เห็นแกนดำของกระดูกสันหลังชัดเจน ตาโต หลังค่อม ท้องเป็นสีเงินแวววาว บริเวณส่วนหัวด้านบนมีสีเขียวเหลือบทอง
มีความยาวเต็มที่ 4 เซนติเมตร พบอาศัยอยู่เป็นฝูงใหญ่ในแหล่งน้ำขนาดใหญ่ของภาคเหนือ ภาคกลาง และพบโดยมากในภาคอีสานของประเทศไทย กินตัวอ่อนของแมลงน้ำ และพืชหรือตะไคร่น้ำ เป็นอาหาร
เป็นปลาที่ใช้บริโภคในท้องถิ่น มีรสชาติไม่ขม จึงนิยมทำเป็นปลาจ่อม มีชื่อเรียกในท้องถิ่นว่า "ปลาแตบแก้ว" เป็นปลาที่เพิ่งค้นพบใหม่ในปี พ.ศ. 2533 ที่บึงบอระเพ็ด และให้ชื่อสายพันธุ์เพื่อถวายเป็นพระเกียรติแด่ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
นอกจากนี้แล้วยังนิยมเลี้ยงเป็นปลาสวยงาม
นิวแคลิโดเนีย
นิวแคลิโดเนีย (New Caledonia) หรือ นูแวล-กาเลโดนี (Nouvelle-Calédonie) ชื่ออื่น ๆ ที่นิยมเรียกได้แก่ "คานากี" (Kanaky) และ "เลอกายู" (Le Caillou) เคยเป็น "อาณานิคมพิเศษ (sui generis collectivity)" (ในทางปฏิบัติ ดินแดนโพ้นทะเล) ของประเทศฝรั่งเศส ประกอบด้วยเกาะหลัก (เกาะกร็องด์แตร์, Grande Terre) และเกาะเล็ก ๆ อื่น ๆ ตั้งอยู่ในภูมิภาคเมลานีเซียในมหาสมุทรแปซิฟิกทางตะวันตกเฉียงใต้
นิวแคลิโดเนียมีเนื้อที่ 18,575.5 ตารางกิโลเมตร มีขนาดเป็นครึ่งหนึ่งของเกาะไต้หวัน ประชากรที่สำรวจได้เมื่อพ.ศ. 2547 มีอยู่ 230,789 คน มีรหัสประเทศโดเมนระดับบนสุดในอินเทอร์เน็ต ว่า .nc เมืองหลวงและเมืองที่ใหญ่ที่สุดของนิวแคลิโดเนียคือ นูเมอา (Nouméa) หน่วยเงินคือ ฟรังก์ซีเอฟพี
ตั้งแต่พ.ศ. 2529 คณะกรรมการของสหประชาชาติว่าด้วยการยกเลิกอาณานิคม (UN Committee on Decolonization) ได้รวมนิวแคลิโดเนียไว้ในรายชื่อดินแดนที่ไม่ปกครองตนเองของสหประชาชาติ (United Nations list of Non-Self-Governing Territories) ซึ่งนิวแคลิโดเนียจะตัดสินว่าจะยังคงอยู่กับสาธารณรัฐฝรั่งเศสหรือแยกเป็นเอกราชด้วยประชามติ หลังจากปี พ.ศ. 2557 โดยได้มีการจัดการลงประชามติเอกราชนิวแคลิโดเนียครั้งแรกขึ้นเมื่อวันที่ 4 พฤศจิกายน พ.ศ. 2561 และผลของการลงประชามติในครั้งนี้ออกมาว่าเสียงส่วนใหญ่คิดเป็นร้อยละ 56.4 ของผู้มาใช้สิทธิ์ ไม่เห็นชอบต่อการประกาศเอกราช ซึ่งหมายความว่าต้องการให้นิวแคลิโดเนียยังคงอยู่กับฝรั่งเศสต่อไป
เมืองหลวงนูเมอา เป็นที่ตั้งของสำนักงานเลขาธิการประชาคมแปซิฟิก (Secretariat of the Pacific Community) เดิมคือคณะกรรมาธิการแปซิฟิกใต้ (South Pacific Commission) ซึ่งเป็นองค์กรภูมิภาคนี้
ปลาปักเป้าสมพงษ์
ปลาปักเป้าสมพงษ์ (Redeye puffer, Sompong's puffer; ) ปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae)  มีพื้นลำตัวสีเทาอมเขียว ใต้ท้องสีขาว มีลวดลายสีเทาเข้มขนาดใหญ่พาดบนแผ่นหลังและข้างลำตัว สามารถปรับเปลี่ยนสีลำตัวให้เข้มหรือจางได้ตามสภาพแวดล้อม ตามีสีแดงสามารถกรอกกลิ้งไปมาได้ ตัวผู้และตัวเมียความแตกต่างกันอย่างเห็นได้ชัด โดยปลาตัวผู้จะมีขนาดลำตัวที่ใหญ่กว่า ตัวสีแดง ขณะที่ตัวเมียมีขนาดเล็ก มีลำตัวสีเขียวมีลาดพาดตามลำตัว มีขนาดโตเต็มที่ประมาณ 3 นิ้ว พบกระจายอยู่ทั่วไปตามแม่น้ำลำคลองทั่วประเทศ โดยมักหลบอยู่ใต้กอผักตบชวา หรือในบริเวณน้ำกร่อยตามชายฝั่งของภูมิภาคเอเชียตะวันออกเฉียงใต้ ในประเทศไทยพบได้แม้แต่ในพื้นที่ฝั่งธนบุรีของกรุงเทพมหานคร
เป็นปลาที่มีนิสัยก้าวร้าว มักกัดกันเองเสมอ ๆ ปัจจุบัน สามารถเพาะขยายพันธุ์ได้แล้วในตู้เลี้ยง โดยจะวางไข่ในน้ำกร่อย
ปลาชนิดนี้ถูกค้นพบโดยคนไทย จึงตั้งชื่อเพื่อเป็นเกียรติแก่ผู้ค้นพบ คือ นายสมพงษ์ เล็กอารีย์ ซึ่งเป็นนักธุรกิจส่งออกปลาสวยงาม
นิยมเลี้ยงเป็นปลาสวยงาม และมีชื่อเรียกอื่น เช่น "ปลาปักเป้าตาแดง" เป็นต้น
วอลเลย์บอลในกีฬามหาวิทยาลัยโลกฤดูร้อน 2003
วอลเลย์บอลในกีฬามหาวิทยาลัยโลกฤดูร้อน 2003 จัดขึ้นที่เมืองแทกู, ประเทศเกาหลีใต้